আনন্দ বিহার মেট্রো স্টেশন
আনন্দ বিহার মেট্রো স্টেশন দিল্লি মেট্রোর ব্লু লাইন ও পিঙ্ক লাইনের সংযোগস্থলে অবস্থিত। এটি দিল্লি জাতীয় রাজধানী অঞ্চল ও উত্তর প্রদেশ সীমান্তে আনন্দ বিহার রেল স্টেশনের কাছে অবস্থিত উত্তোলিত মেট্রো স্টেশন। ২০১০ সালের ৬ষ্ঠ জানুয়ারি ব্লু লাইনের স্টেশন হিসাবে এটি সাধারণ মানুষের ব্যবহারের জন্য চালু করে দেওয়া হয়। পরে ২০১৮ সালের ৩১শে অক্টোবর স্টেশনটি পিঙ্ক লাইনেও‌ সংযুক্ত হয়। এটি পূর্ব দিল্লির একটি গুরুত্বপূর্ণ পরিবহন যোগাযোগ কেন্দ্র। স্টেশনটি স্বামী বিবেকানন্দ আন্তঃরাজ্য বাস টার্মিনাস ও আনন্দ বিহার টার্মিনাল রেলওয়ে স্টেশনের সাথে পরোক্ষ ভাবে যুক্ত। এখানে এটিএম পরিষেবা উপলব্ধ।